ස්පුට්නික් එන්නතට රටවල් 60 කට වැඩි සංඛ්‍යාවක පිළිගැනීම හිමිව ඇති අතර, ලොව සිව්වනුවට වැඩිම පිළිගැනීමක් හිමිව ඇත්තේ සයිනොෆාම් එන්නතටයි.මේ අතර, මෙරටට ලැබුණු, ඉන්දියාවේ නිෂ්පාදිත කොවිෂීල්ඩ් ඇස්ට්‍රා සෙනෙකා එන්නතට යුරෝපා කලාපය තුළ පිළිගැනීමක් නොලැබී ඇත්තේ එම කලාපයේ සෞඛ්‍ය රෙගුලාසි අනුව ඊට අනුමැතිය නොතිබීම හේතුවෙන්.අදත් එන්නත්කරණ වැඩසටහන් ප්‍රදේශ රැසකදීම ක්‍රියාත්මක කෙරුණු අතර, කිරිබත්ගොඩ මූලික රෝහලේ පැවති එන්නත්කරණ වැඩසටහනට විශාල පිරිසක් පැමිණ සිටීම හේතුවෙන් නොසන්සුන්තාවක්ද ඇතිවුණා.